**Seven Sisters** er et område i distriktet Haringey i nordlige London. Det regnes gjerne med til Tottenham, og ligger i østenden av Seven Sisters Road. Det er lokalisert i østenden av veien Seven Sisters Road som går fra Tottenham High Road for å bli slått sammen med motorveien A1 i Holloway. Stedet er omtalt som et relativt fattig flerkulturelt nabolag rundt veikrysset Seven Sisters Road og High Road i South Tottenham.

Stedsnavnet
-----------

The Seven Sisters i 1830
Navnet kommer fra syv almetrær som sto i en sirkel med et valnøttre i dets sentrum på et felles grøntområde som var kjent som Page Green. Denne treklyngen var kjent som Seven Sisters («De sju søstre») ved 1732. En lokal prest og historiker, William Bedwell, som skrev tidlig på 1600-tallet særskilt om vålnøttreet og at en ukjent protestant ble brent her. Det har også vært spekulert om dette treet er veldig gammelt, kanskje tilbake til romersk tid, og kanskje har vært en del av en førkristen hellig lund.

Lokaliseringen av de sju trærne kan bli sporet tilbake i tid via en rekke av kart fra 1619 og framover. Fra 1619 er de vist i en posisjon som i dag tilsvarer den vestlige enden av Page Green ved krysset mellom Broad Lane og High Road. Med urbaniseringen som radikalt endret området, ble trærne «Seven Sisters» flyttet og plantet på nytt, fortsatt ved Page Green, men lengre mot øst. Samtidige kart viser at de forble på dette stedet fram til 1955.

Den nåværende ringen av agnbøktrær ble plantet i 1997 i seremoni ledet av fem familier med sju søstre.

Dagens Sven Sisters
-------------------

Dagens område Seven Sisters er et flerkulturelt område sterkt preget av dets lokalisering ved hovedveier og undergrunnsbanen. Umiddelbart over undergrunnsstasjonen er det et stort kjøpesenter i en bygning i tidlig edvardiansk arkitektur. Deler av bygningen, som er kjent lokalt som Wards Corner, blomstrer som et innendørs marked med et sterk latinamerikansk preg.

I henhold til folketellingen i 2011 har området en befolkning på 15 968 innbyggere, hvorav rundt 30 prosent er hvite briter og 20 prosent er svarte eller svarte briter. Andre betydelige minoriteter er polakker og tyrkere.

Referanser
----------

1. 1 2  «Seven Sisters, Haringey», *Hidden London*
2. ↑  Rett ved dette fellesområdet var det en kro som het Seven Sisters.
3. 1 2  «Tottenham: Growth before 1850», *A History of the County of Middlesex: Volume 5: Hendon, Kingsbury, Great Stanmore, Little Stanmore, Edmonton Enfield, Monken Hadley, South Mimms, Tottenham* (1976), British History Online
4. ↑  Bedwell, William (1631): *Brief Description of Tottenham*. Opptrykt i Roe, W.J.: *Ancient Tottenham*, 119, referert i «Tottenham: Growth before 1850», A History of the County of Middlesex, s. 313-317
5. 1 2  «The Seven Sisters Planting», *Haringey Tree Trust*, juni 1997
6. 1 2  «Seven Sisters / Page Green and South Tottenham Conservation Area», *Haringey Council*. Arkivert fra originalen den 27. februar 2010 av Wayback Machine.
7. ↑  Google Maps Satellite view; Google Maps Street view
8. ↑  «Pueblito Paisa». Arkivert fra originalen 7. august 2020. Besøkt 23. januar 2018.
9. ↑  «Haringey Ward population 2011» Arkivert 23. oktober 2016 hos Wayback Machine. *Neighbourhood Statistics*. Office for National Statistics

|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |